**Aprob,**

**Nr. înreg. / / .2024 Ministru**

 **Mircea FECHET**

**Propun aprobarea**

**Secretar General**

**Alexandru AVRAM**

**Secretar General Adjunct**

**Teodor DULCEAŢĂ**

**REFERAT DE APROBARE**

 **al bugetului de venituri şi cheltuieli pe anul 2024 pentru**

**Societatea Comercială Exploatare Sistem Zonal Prahova S.A.**

Ministerul Mediului, Apelor şi Pădurilor, potrivit Hotărârii Guvernului nr. 43/2020 privind organizarea şi funcţionarea sa, cu modificarile si completarile ulterioare, are în coordonare Administraţia Naţională „Apele Române” care are sub autoritate operator economic cu capital integral de stat, pentru care, conform prevederilor art. 4 alin. (1) lit.b) din Ordonanţa nr.26/2013 privind întărirea disciplinei financiare la nivelul unor operatori economici la care statul sau unităţile administrativ – teritoriale sunt acţionari unici ori majoritari sau deţin direct ori indirect o participare majoritară, aprobat cu compleatri prin Legea nr.47/2014, cu modificarile si completarile ulterioare, este necesară întocmirea bugetelor de venituri şi cheltuieli şi aprobarea acestora prin ordin comun al operatorului principal de credite, al ministrului finanţelor şi al ministrului muncii și solidarităţii sociale .

 Proiectul de buget al S.C. Exploatare Sistem Zonal Prahova S.A a fost avizat de Adunarea Generală a Acţionarilor prin Hotărârea A.G.A. nr.227 /30.01.2024.

 Elaborarea bugetului de venituri şi cheltuieli pe anul 2024 al S.C. Exploatare Sistem Zonal Prahova S.A., societate la care acţionar unic este Administraţia Naţională “Apele Române”, având ca obiect de activitate tratarea şi distribuţia apei, are la bază :

* nivelul preliminat al realizărilor pentru anul 2023;
* bugetul este construit pe baza obligaţiilor contractuale angajate în anul 2024;
* nivelul estimat al veniturilor este corelat cu cel al cheltuielilor, rezultatul brut fiind pozitiv;
* nivelul total al cheltuielilor a fost estimat funcţie de necesarul de materiale şi servicii in vederea desfăşurării in condiţii de eficienţă a activităţii;
* nivelul stabilit prin acte normative pentru costuri ce sunt prevăzute în legi speciale;
* nivelul şi structura cheltuielilor au fost estimate având în vedere nivelul cheltuielilor materiale, consumurile specifice normate, prevederilor legale privind amortizarea mijloacelor fixe, contribuţiile stabilite de lege aferente drepturilor salariale, precum şi cele referitoare la nivelul taxelor şi impozitelor;
* fundamentarea indicatorilor din propunerea de BVC 2024 s-a facut pe baza principiului prudentei si al continuitatii activitatii, in conditii de eficienta economica in dimensionarea resurselor financiare necesare finantarii intregii activitati;
* nivelul cheltuielilor de personal a fost fundamentat având la bază numărul mediu de salariaţi de 271 persoane si prevederile art.73 din Legea nr.421/2023 a bugetului de stat pe anul 2024;
* in anul 2024 numarul de personal la sfarsitul perioadei, se va mentine la 286 existent la finele anului 2023, cu respectarea prevederilor Legii 296/2023;
* cresterea cheltuielilor de natura salarială fată de nivelul programat în ultimul buget de venituri şi cheltuieli aprobat sunt prognozate conform prevederilor legale, astfel:
* cu sumele reprezentănd creşteri ale cheltuielilor de natura salariala aferente indicelui mediu de crestere a preturilor prognozat pentru anul 2024;
* cu sumele reprezentănd creşteri ale câstigului mediu brut pe salariat datorate majorării salariului de baza minim brut pe tara, potrivit prevederilor H.G.nr.900/2023;
* cu sumele reprezentând creşteri ale cheltuielilor de natura salarială aferente reîntregirii acestora, pentru întreg anul 2024, determinate ca urmare a acordării unor creşteri salariale şi bonusuri, în anul 2023.

 Aceasta crestere este permisa de prevederile art.73, aliniat (1), lit a),c) si e) din Legea nr.421/2023 a bugetului de stat pe anul 2024.

Societatea S.C. Exploatare Sistem Zonal Prahova S.A nu inregistreaza plati restante la 31.12.2023 şi nici nu are programat pentru anul 2024 şi înregistreaza un rezultat brut la 31.12.2023 de 2.445 mii lei peste nivelul programat de 400 mii lei, iar pentru anul 2024 este planificat un rezultat brut de 2.600 mii lei.

Cheltuielile totale aferente veniturilor totale înscrise în bugetul de venituri şi cheltuieli reprezintă limita maximă. În cazul în care, în execuţie se înregistrează depăşiri sau nerealizări ale veniturilor totale aprobate se pot efectua cheltuieli totale proporţional cu gradul de realizare a veniturilor totale cu încadrarea în indicatorii de eficienţă aprobaţi. Nivelul cheltuielilor de natură salarială, precum şi numărul de personal la finele anului, aprobat prin bugetul de venituri şi cheltuieli reprezintă limite maxime ce nu pot fi depăşite.

 Anexa nr.1 la buget prevede pentru anii 2024 - 2026 creșteri de venituri, de productivitate, profit, fără inregistrarea de plăți restante, creanţe restante, în condiţiile menţinerii aceluiaşi număr mediu de salariaţi și câstig mediu lunar pe salariat.

In perioada de consultare publică conform Legii 52/2003 privind transparenţa decizională în administraţia publică, republicată, vă comunicăm că nu au fost observaţii sau propuneri asupra proiectului de ordin pentru aprobarea bugetului de venituri si cheltuieli pe anul 2024 al S.C. Exploatare Sistem Zonal Prahova S.A.

Faţă de cele de mai sus vă supunem spre elaborare proiectul de ordin de aprobare al bugetului de venituri şi cheltuieli pe anul 2024 pentru S.C. Exploatare Sistem Zonal Prahova S.A. pe care, dacă sunteţi de acord, vă rugăm să-l aprobaţi.

**ADMINISTRAȚIA NAȚIONALǍ „APELE ROMȂNE”**

**Director General**

Sorin LUCACI

**Director Economic**

Liliana MICHINECI